Občianske združenie Dedinky (OZ Dedinky)
Dedinky č. 153, 04973 Dedinky, IČO : 42244552, tel: +421 903603104
Dedinky dňa 02. mája 2026
Zápisnica z Valného zhromaždenia OZ Dedinky
Program zhromaždenia :
1. Otvorenie zhromaždenia
2. Kontrola stanovených úloh a vyhodnotenie činnosti za rok 2025

3. Plán činnosti na rok 2026

4. Stav hospodárenia ku 2. máju 2026

5. Diskusia
6. Ostatné, záver

Valné zhromaždenie sa uskutočnilo v priestoroch Bufeta hrisko na Dedinkách.

K bodu č. 1 :

· Predseda združenia Milan Pamula otvoril zasadnutie VZ, poďakoval všetkým členom združenia za ich činnosť v združení a informoval prítomných členov združenia, že rovnako ako v minulom roku je združenie zaregistrované v Centrálnom registri určených právnických osôb (NCRpo) ako príjmateľ 2% daní z príjmov podľa § 50 Zákona o dani z príjmov. Registrácia prebehla dňa 2. decembra 2025.

K bodu č. 2

V priebehu minulého roka sa členovia združenia zúčastnili na týchto aktivitách : 

1. Oprava a opätovná inštalácia oddychových lavičiek v centre obce a na ceste ku rybárskej chate, pri cintoríne ako aj pod Bafom pri priehrade. Rovnako sme vymenili lavičky aj v priestoroch parkoviska na Dobšinskej Maši.

2. V spolupráci s OU Dedinky sme postavili nové schody vedúce ku pomníkom padlým v prvej a druhej svetovej vojne pred kostolom v Dedinkách. 
3. Dokončila sa kompletná revitalizácia „Bufetu hrisko“ a okolia (obloženie stavajúceho bufetu), pokládka novej strechy, montáž plastových dverí a plastového okna. Bufet bol vybavený novým nábytkom, elektrickým vybavením. Rovnako bol elektrickým vybavením zariadený aj priľahlý altánok.
4. V mesiaci júl bolo združením zorganizovaná akcia s názvom „MECHECHE 1. ročník“, ktorá sa uskutočnila v priestoroch Bufeta Hrisko. Počas akcie sa vykonalo oficiálne otvorenie Turistického chodníka Dedinky – Geravy, za prítomnosti predstaviteľov NP Slovenský Raj – p. Olekšák, starostov obcí Mlynky a Stratená ako aj predstaviteľa SKT Ľ. Cibuľu a predstaviteľa  družstievRegionálneho združenia cestovného ruchu Gemer. Uskutočnila sa súťaž vo varení guláša (17 družstiev), objednal sa skákací hrad pre deti, autobus pre deti a návštevníkov z Telgartu. Večer sa premietal film Mamma Mia, prostredníctvom túlavého kina. Celá akcia bola doprevádzaná hudobne dvoma skupinami a nechýbalo ani vylosovanie tomboly pre návštevníkov.

5. Dňa 29.8.2026 sme zorganizovali pre občanov obce guláš pri príležitosti osláv SNP.

6. Dňa 31. decembra 2025 združenie zorganizovalo Silvestrovský večierok pri Bufete hrisko, kde boli pozvaní občania obce vrátane Dobšinskej Maše na koncoročný teambuilding našej komunity.

7. Združenie zorganizovalo v priestoroch hotela Priehrada v Dedinkách vo februári tohto roka „I. Dzedzinčiarsky ples“, s veľkým úspechom.

8. Združenie požiadalo o prenájom pozemok pri Obecnom úrade od SVP Bratislava. Zatiaľ bez odpovede.

9. Združenie obdržalo na základe žiadosti príspevok od MF SR vo výške 7.000,- EUR na Revitalizíciu turisticko-naučného chodníka Dedinky – železničná stanica.

K bodu č. 3 :  

Prítomní členovia združenia odhlasovali na rok 2026 tento plán činnosti :
1.  Práca na revitalizícii turisticko-naučného chodníka Dedinky – železničná stanica
2. Zorganizovanie 2 ročníka akcie „MECHECHE“.
3. Zorganizovať teambuldingy občanov obce k výročiu SNP aj k ukončeniu roka 2026. 
4. Revitalizovať pamätník a okolie hrdinom SNP na Geravách, zabezpečiť informačné tabule k tomuto pamätníku.

5. Predseda združenia sa bude pravidelne zúčastňovať zasadnutí Obecného zastupiteľstva v Dedinkách.

6. Prítomný členovia združenia rozhodli hlasovaním, že príspevok člena združenia na kalendárny rok 2026 bude 10,-  EUR. Združenie sa chce verejne poďakovať všetkým, ktorí prispeli finančnou hotovosťou na plnenie cieľov združenia. 
K bodu č. 4 :

       Momentálne má združenie na účte vo FIO banke sumu 9.241,42 EUR, z čoho je účelová dotácia MF SR 7.000,- EUR. V hotovosti má združenia cca 1.000,- EUR. Združenie sa dohodlo, že v prebiehajúcom kalendárnom roku bude pokračovať v kampani na zabezpečenie pokiaľ možno čo najviac prostriedkov prostredníctvom 2% daňového bonusu, oslovovaním ďalších možných sponzorov a prispievateľov s cieľom urobiť čo najviac pre obec.

Príjmy združenia:  2% DU  -  1.277,40 EUR; skladačka tričká 1.049,90 EUR; dary sponzorov 800,- EUR
Výdavky združenia: potulné kino 667,20 EUR; Tričká 1.175,- EUR; nákup dosák plus iné 460,- EUR

K bodu č. 5 :

       Na valnom zhromaždení sa zúčastnilo 25 členov združenia (prezenčná listina je súčasťou tejto zápisnice). Bol odsúhlasený plán činnosti tak ako je uvedené v bode 3. tejto zápisnice. 
Zápisnicu vyhotovil Milan Pamula.

Združenie je riadne zaregistrované na MV Slovenskej republiky, sekcia verejnej správy, odbor všeobecnej vnútornej správy, 
Drieňová 22, Bratislava 29. MV zároveň schválilo stanovy združenie dňa 6 júla 2023.. 
Bankové spojenie : FIO banka a.s., IBAN : SK78 8330 0000 0029 0269 2164. 
IČO : 42244552.

Orgány združenia :       
Predsedom združenia bol zvolený JUDr. Milan Pamula

       


Predstavenstvo :  Richard Garan, Maroš Korfanta, Milan Ogurčák a Miroslav  

                                                            Majerčák 

                                  Revízna komisia :  Janka Garanová

